Anna Knudsen

Anna Knudsen (også kjent som Anna Grane og Anna Stuart, født 2. mai 1879 på Farsjø ved Kragerø, død i juni 1944) var en norsk barnebokforfatter som skrev bøker for og om barn og ungdom.

Liv og virke 
Anna Knudsen utga de fleste av sine bøker under navnet Anna Grane. Hennes første utgivelse var Apothekerens pleiebørn, som utkom i 1902. Hun vant seg fort et navn som «en av de morsomste av alle våre Backfischforfattere», som i en svært vittig tone beskrev unge mennesker. Hun vant seg en stor leserskare gjennom sine skildringer av ungdomsliv i småbyenes bedrestilte sosiale lag.

Det meste av hennes forfatterskap utspilte seg i perioden 1902-1907, og hun vendte tilbake i det litterære rampelyset i den perioden da den bredt omtalte rettssaken mot henne pågikk.

I 1919 ble Anna Grane siktet for mordbrann og forsikringssvindel etter at Voksenkollen sanatorium brant ned. Saken ble imidlertid henlagt av mangel på beviser.

Familie 
Anna Knudsen var datter av skipsreder Jens Knutsen Grane (1851-1929) og Marie Farsjø (1852-1934). Hun ble i 1906 gift med den britiske commander Evelyn Charles Henry Stuart (1875-1944), og flyttet til Australia. Sammen med ektemannen bodde hun også en periode på Skåtøy..

Bibliografi 
 1902: Apothekerens pleiebørn, Norli, Kristiania
 1904: Irmelin Borg, Gyldendal, København/Kristiania
 1905: Vore Småtrold, Gyldendal, København/Kristiania
 1905: Backfische og voksne folk, Gyldendal, København/Kristiania
 1906: I hvedebrødsdagene, Gyldendal, København/Kristiania
 1907: Jul på Farø gods, Gyldendal, København/Kristiania
 1919: Næsten voksen, Aschehoug, Kristiania
 1920: Voksen?, Gyldendal, København/Kristiania

Referanser

Kilder 
 
 

Norske forfattere
Norske barnebokforfattere
Personer fra Kragerø kommune